“Váá bɔ́n bə́ Ísraɛ̂l bə́tə́bə́gá bā: éyɔŋ mod a sə́m á fūán, a daŋá mvéndé Ǹtondôbə, a bələ́ nâ: 3ngə́ fada ǹnén ńnye a sə́m, á bɔ̌ fə nâ bod bə́sə̄ bə́ bə̄lə́ bivudúgá yā ńsə̄m wóé, a bələ́ hḿ naa a túniŋi Ǹtondôbə ńnóm nyag yǎ á nə̄ təge ai atɔ́n ású yə̄ nâ á bə̄lə́ bidzǔgá yā ńsə̄m wóé. 4A yi sɔ́ ai ńnóm nyag nyɔ́ âlatâr, á ḿbɛ̄ ndá bikóán bɔ́n bə́ Ísraɛ̂l; a yi bəde wɔ́ wóé á ńlō ńnóm nyag nyɔ́, abǒg te a tsíg dzɔ̄ válā á mís mə́ Ńtondôbə. 5Á mvús tě, fada a yi nɔ̌ŋ bān məkǐ mə́ étsígā dzī, a kə́ ai mɔ́ á ndá bikóán étēde; 6a yi du ónyǔ á mə́kī mā, abǒg te ǎ yī mɔ́ myǎm biyɔŋ zamgbál á éyē téndē ya ndá bikóán, á mís mə́ Ńtondôbə. 7A yǐ fə fudǐ bān məkǐ á mə̄búg mə́ álatâr é vóm yā bákad dígī ótū á ndá bikóán étēde, ńdɔ̄ fə ǎ yi soě məkǐ mə̄vɔ́g âlatâr é vóm bákad və́ mə̄túnuŋa, alatâr tě á tə́lə̄ á ḿbɛ̄ ndá bikóán. 8A yi mǎn vaa ávɔ́ŋ ásə̄ yā ńnōm nyag nyɔ́, ávɔ́ŋ ásə̄ á nə́ á miǹya, 9mim̀bǎŋ mí ótám mísə̄ míbɛ̄ ai ávɔ́ŋ ásə̄ á nə́ étēde, mim̀bîg mí mvús ai ndalaga yǎ bīsə́g. 10Bidzó bítē ḿbyā bákad vaa éyɔŋ ésə̄ ya bávə́ mə̄túnuŋa mə́ mgba. Fada ǹnén a yi byá mǎn dígi âlatâr mətúnuŋa.